Ja, dette er et sæt hovedtelefoner

Nothing har i dag præsenteret sine nye hovedtelefoner, Ear (open), ved et event i London. Hovedtelefonerne har et temmelig dristigt design, der nok skal dele vandene. Designet gør, at de sidder rundt om øret i stedet for inde i øret. Det er nemlig et sæt såkaldte Open Wearable Stereo (OWS) earbuds, der ifølge nogen brugere er mere behagelige end in-ear hovedtelefoner.

Samtidig er Ear (open) naturligvis pakket ind i gennemsigtig plastik, en detalje, der har været trademark for Nothing siden deres første telefon.

Kigger vi ind bag et visuelle er hovedtelefonerne udstyret med 14,2 millimeter højttalerenheder. Det er ret stort for et sæt hovedtelefoner i denne størrelse. Nothing lover, at det vil gøre undere for lydkvaliteten.

Batteriet er også stort. Det bæres bag øret. Brugere vil finde et 64mAh batteri i hver øreprop med en 635mAh celle i etuiet. Det burde kunne give for otte timers afspilning fra propperne alene og op til 30 timer, hvis de får lov at suge strømmen fra etuiet.

Nothing Ear (open) i ladeeuiet. Det er et design, der nok skal dele vandene.

En af fordelene ved OWS-designet er, at det ikke lukker andre lyde ude. Hvor støjdæmpende hovedtelefoner kræver Transparency-modus, er den så at sige indbygget i Ear (open). Til gengæld må du kigge langt efter nogen for for støjdæmpning, så de bliver næppe førstevalget til flyveturen.

Til gengæld kan de være fikse i træningscenteret. En IP54-certificering på både propper og etui bør sikre, at Ear (open) kan overleve både træningspas og det våde danske efterår.

Nothing lover, at Ear (open) er klar til levering den 5. oktober. De er sat til forsalg på hjemmesiden nu, til den nette pris af 1.199 kroner.

Se OnePlus- og Nothing-grundlæggeren Carl Pei gøre reklame for sine nye hovedtelefoner.

Ja, dette er et sæt hovedtelefoner